CELEX: 62010CN0435
Language: et
Date: 2010-09-13 00:00:00
Title: Kohtuasi C-435/10: Eelotsusetaotlus, mille on esitanud Centrale Raad van Beroep (Madalmaad) 13. septembril 2010 — J. C. van Ardennen versus Raad van bestuur van het Uitvoeringsinstituut werknemersverzekeringen

20.11.2010   
            
            
               ET
            
            
               Euroopa Liidu Teataja
            
            
               C 317/18
            
         Eelotsusetaotlus, mille on esitanud Centrale Raad van Beroep (Madalmaad) 13. septembril 2010 — J. C. van Ardennen versus Raad van bestuur van het Uitvoeringsinstituut werknemersverzekeringen
   (Kohtuasi C-435/10)
   ()
   2010/C 317/32
   Kohtumenetluse keel: hollandi
   
      Eelotsusetaotluse esitanud kohus
   
   Centrale Raad van Beroep
   
      Põhikohtuasja pooled
   
   
      Apellatsioonkaebuse esitaja: J. C. van Ardennen
   
      Vastustaja: Raad van bestuur van het Uitvoeringsinstituut werknemersverzekeringen
   
      Eelotsuse küsimused
   
   
               1.
            
            
               Kas direktiivi 80/987/EMÜ (1), eelkõige selle artikleid 4, 5 ja 10 tuleb tõlgendada nii, et sellega on juba põhimõtteliselt vastuolus siseriiklik õigusnorm, mis paneb tööandja maksejõuetuse korral töötajale, kes soovib rahuldamata töötasunõuete (täielikku) rahuldamist, kohustuse registreerida end tööotsijana hiljemalt esimesel tööpäeval, mis järgneb päevale, mil töösuhe üles öeldi või oleks õigupoolest pidanud üles öeldama?
               Eitava vastuse korral:
            
         
               2.
            
            
               Kas direktiivi 80/987/EMÜ, eelkõige selle artikleid 4, 5 ja 10 tuleb tõlgendada nii, et sellega on vastuolus siseriiklik õigusnorm, mille kohaselt on selline registreerimiskohustus ka töötajatel, kes töötavad ülesütlemistähtaja jooksul oma firmas või oma kutsealal?
            
         
               3.
            
            
               Kas direktiivi 80/987/EMÜ, eelkõige selle artikleid 4, 5 ja 10 tuleb tõlgendada nii, et sellega on vastuolus siseriiklik õigusnorm, mille kohaselt maksejõuetushüvitist makstakse vaid osaliselt, kui seda registreerimiskohustust ei täideta (õigeaegselt), kusjuures mahaarvamismeetme ulatuse ja kestuse määramisel lähtutakse päevast, mil see kohustus tagantjärele täideti?
            
         
      (1)  Nõukogu 20.oktoobri 1980.aasta direktiiv 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta (EÜT L 283, lk 23; ELT eriväljaanne 05/01, lk 217).